आसिफाबाद (तेलंगणा)

आसिफाबाद (Asifabad) हे भारताच्या तेलंगणा राज्याच्या कुमुरम भीम आसिफाबाद जिल्ह्याचे मुख्यालय आहे. हे पेद्दवागु नदीच्या काठावर वसलेले आहे. हे राज्याची राजधानी हैदराबादच्या उत्तरेस सुमारे ३०९ किलोमीटर (१९२ मैल), रामगुंडमपासून ८६ किलोमीटर (५३ मैल) आणि करीमनगरपासून १४८ किलोमीटर (९२ मैल) अंतरावर आहे. २०१६ मध्ये आदिलाबाद जिल्ह्यापासून कुमुरम भीम आसिफाबाद जिल्ह्याची निर्मिती करण्यात आली. १९०५ मध्ये, आसिफाबाद जिल्हा म्हणून कोरण्यात आले परंतु नंतर ते आदिलाबाद जिल्ह्यात विलीन करण्यात आले. १९१३ ते १९४१ पर्यंत हे जिल्ह्याचे मुख्यालय होते नंतर १९४१ मध्ये जिल्ह्याचे मुख्यालय  हा दर्जा आदिलाबादला देण्यात आला.

लोकसंख्या
२०११ च्या जनगणनेनुसार, शहराची लोकसंख्या ४,९३४ कुटुंबांसह २३,०५९ होती. एकूण लोकसंख्येमध्ये ११,५४७ पुरुष आणि ११,५१२ स्त्रिया आहेत- लिंग गुणोत्तर १,००० पुरुषांमागे ९९७ स्त्रिया. ०-६ वर्षे वयोगटातील २४४७ मुले आहेत, लिंग गुणोत्तर १,००० मुलेमागे ९६४ मुली आहे. सरासरी साक्षरता दर ७७.२६% होता.

७९.३७% लोक हिंदू आणि (१८.५०%) मुस्लिम होते. इतर धार्मिक अल्पसंख्याकांमध्ये ख्रिश्चन (०.५७%), शीख (०.१२%), बौद्ध (०.६७%), जैन (०.३५%) आणि कोणताही धर्म नसलेले (०.४१%) यांचा समावेश होतो.

तेलुगू ही शहरातील सर्वाधिक बोलली जाणारी भाषा आहे. महाराष्ट्राशी भौगोलिक जवळीक असल्यामुळे मराठीही मोठ्या प्रमाणावर बोलली आणि समजली जाते. इतर भाषा येथे बोलल्या जातात गोंडी आणि हिंदी.

भुगोल
आसिफाबाद हे १९°२१′५४″N ७९°१६′२६.४″E वर स्थित आहे. आसिफाबादची सरासरी उंची २१२ मीटर आहे. वार्षिक सरासरी पर्जन्यमान ११०३.७ मिलिमीटर (४३.४५ इंच) आहे.

पर्यटन
आसिफाबादपासून १०० किमी अंतरावर असलेला सप्तगुंडला धबधबा, केरामरी घाट, गंगापूर गावातील प्राचीन श्री बालाजी व्यंकटेश्वर स्वामी देवस्थान (आसिफाबादपासून १७ किमी अंतर) ही शहरापासून जवळ असलेली पर्यटन स्थळे आहेत.

संस्कृती
मंदिरे

 हनुमान मंदिर
 कन्यका परमेश्वरी मंदिर
 केशवनाथ मंदिर
 बालेश्वराचे मंदिर

उल्लेखनीय लोक

 कोमाराम भीम, स्वातंत्र्यसैनिक
 कोंडा लक्ष्मण बापूजी, स्वातंत्र्यसैनिक

प्रशासन
आसिफाबाद हे शहर आसिफाबाद विधानसभा मतदारसंघात येते. जो आदिलाबाद लोकसभा मतदारसंघात मोडतो.

वाहतुक
आसिफाबाद हे तेलंगणा राज्य मार्ग परिवहन महामंडळ बस डेपोद्वारे तेलंगणातील हैदराबाद, वरंगल, पामुरू, निजामाबाद, वेमुलवाडा, गोदावरीखानी, करीमनगर शहरे आणि आसपासच्या गावांशी जोडलेले आहे. 

जवळचे रेल्वे स्टेशन: आसिफाबाद रोड [ASAF] रेल्वे स्टेशन जे रेब्बेना येथे आसिफाबादपासून १९ किमी अंतरावर आहे. सिरपूर कागजनगर [SKZR] रेल्वे स्टेशन असिफाबादपासून २८ किमी अंतरावर आहे.

शिक्षण
शहरातील शैक्षणिक संस्थांची ही यादी आहे.

 शासकीय ज्युनियर कॉलेज
 सरकारी बॉईज हायस्कूल
 सरकारी गर्ल्स हायस्कूल
 श्री सरस्वती शिशु मंदिर
 श्री वासवी विद्या मंदिर हायस्कूल
 सेंट मेरीज हायस्कूल
 होली ट्रिनिटी स्कूल
 श्री चैतन्य इंटर अँड डिग्री कॉलेज
 मातृश्री पदवी महाविद्यालय

हे देखाल पहा
कुमुरम भीम आसिफाबाद जिल्हा
आदिलाबाद

संदर्भ

 कुमुरम भीम आसिफाबाद जिल्हा
 तेलंगणामधील शहरे